Lille Lord Fauntleroy (TV-serie)

Lille Lord Fauntleroy er en norsk dramaserie som ble sendt på NRK Fjernsynet i 1966. Manus er ved Helge Reiss, som også spiller en sentral rolle i serien. Rollen som Lord Fauntleroy spilles av Gøsta Hagenlund. Manuset var basert på Frances Hodgson Burnetts roman Lille Lord Fauntleroy fra 1886. Det var NRKs Barne- og Ungdomsavdeling som stod bak produksjonen. Den ble innspilt i sort-hvitt.

Serien ble sendt i reprise i 1972Aftenposten aften - Lille Lord Fauntleroy (9.9.1972, s.8) og i 1978.Aftenposten aften - TV-program (14.1.1978, s.11) Begge reprisene ble sendt i fem deler.

Handling
Cedric bor sammen med sin mor i Boston på slutten av attenhundretallet. Cedric er bestevenn med jevnaldrende Dick som pusser sko på gata, og herr Hobbs som eier dagligvarebutikken. Han er tilfreds med livet. Men en dag dukker det opp en advokat fra England med nyheter som vil forandre hans liv på en drastisk måte. Det viser seg at Cedric er eneste arving til Jarlen av Dorincourt - en styrtrik og mektig adelsmann bosatt i England. Jarlen er hans bestefar og nå vil han at Cedric og moren skal flytte fra venner og kjente i USA og sette kursen mot England, der det er meningen at Cedric (som nå er blitt Lord Fauntleroy) skal flytte inn på slottet hos jarlen. Til alles overraskelse lar den beryktede gamle mannen seg sjarmere av den lille lorden. Cedric, som viser omsorg for alle og enhver, har til og med mye å lære sin bestefar. Et skår i gleden er likevel at hans mor ikke får bo på slottet, men er henvist til et lite hus noen kilometer unna.

Forholdene på slottet blir vanskeligere da en ukjent kvinne dukker opp og hevder at hennes sønn er den egentlige Lord Fauntleroy.

Om serien
Serien ble godt mottatt av Aftenpostens TV-anmelder.Aftenposten morgen - God start for TV-serie med Lord Fauntleroy (19.10.1966, s.14) Den norske TV-produksjonen vakte også en viss oppsikt utenfor Norge. Blant annet så viste britiske BBC interesse for å sende den.Aftenposten morgen - TV-møte for barneprogrammer (18.8.1967, s.8)

Det kan forøvrig nevnes at en norsk hørespillversjon av Fauntleroy ble produsert og sendt på Lørdagsbarnetimen allerede i 1955.Aftenposten morgen - Påskens radioprogram kl 18:00 (9.4.1955, s.10) Rollen som Lord Fauntleroy ble i denne versjonen spilt av Hans Jacob Kinge (f. 1942). Han ble senere utdannet til prest.NRK - Fra hørespill til prekestolen (2004) Gutten som spilte Lord Fauntleroy i TV-serien, Gøsta Hagenlund (f. 1955), har aner i Sverige, hvor hans bestefar var baron.Aftenposten Radio og TV bilag - Gjensyn med Lillelorden (7.1.1978, s.6) Hans fulle navn er Gøsta Af Geijerstam Hagenlund. Han utdannet seg senere til biolog og har etter det hatt diverse lederfunksjoner innen fylkesmannens miljøavdeling i Sogn og Fjordane.Firda - Verneverdiar står på spel (2009)

Den norske versjonen av Fauntleroy kom i en periode hvor NRK lagde TV-serier av en rekke andre kjente ungdomsklassikere, slik som blant annet Den sorte tulipan (1964), Greven av Monte Cristo (1965) og Den røde pimpernell (1968).Amagasinet - Den røde pimpernell (17.1.1987, s.48)

Produksjonsmanskap
Manus: Helge Reiss
Instruktør: Alfred Solaas
Billedregi: Kent Nilssen
Dekorasjon: Laila Hovland
Kostymer: Ivar Karlsen

Rollebesetning
 Skuespiller Rolle Gøsta Hagenlund Cedric Errol / Lord Fauntleroy Helge Reiss Thomas (tjener) Eilif Armand Sogneprest Mordaunt Ola Isene Jarlen av Dorincourt Arne Bang-Hansen Advokat Havisham Randi Nordby Mary Inger Teien Fru Errol Toralf Sandø Hobbs Ulf Wengård Dick Roy Bjørnstad Newick Ingrid Øvre Fru Dawson Dagmar Myhrvold Fru Mellon Erik Melbye Brekke Bokhandleren Stevelin Urdal Kontorbetjenten Bjørg Engh Lady Fauntleroy Inger Heldal Vivian Liv Uchermann Selmer Constantia Astri Jacobsen Fru Mordaunt Svein Sturla Hungnes  Erna Schøyen  Ebba Toje Finn Mehlum  Synnøve Haugan  Lill Thue  Odd Andersen 

Referanser

Eksterne lenker

Kategori:Norske dramaserier
Kategori:Norske TV-produksjoner fra 1960-årene
Kategori:Norske miniserier
Kategori:TV-produksjoner på NRK